**Kriterier for kvalifikation til Danmarks Idrætsforbunds Danmarksmesterskab (DIF)**

Du skal være blandt de **8** bedste dame- eller herre-parasvømmere i den pågældende disciplin, og udvalgte DIF-løb afvikles som en integreret del af Danish Open. De øvrige løb afvikles til Forbundsmesterskabet.

* **Kvalifikationsperiode:** Perioden er fra 1. januar i det foregående år forud for Danish Open indtil den 1. februar i stævneåret. (f.eks. DO 2024 kvalifikationsperiode: 1.1.2023-1.2.2024 gældende for DIF-løb).
* **Bedst opnåede tid** i kvalifikationsperioden omdannes til point beregnet på baggrund *Reglement for svømning* jf. <https://parasport.dk/idraetter/svoemning/>
  + Definitionen af bedste tid er:
    - Bedste tid på langbane sammenholdt med bedste tid på kortbane, hvor kortbanetiden omregnes til en langbane-tid. Den hurtigste tid for hhv. den omregnede kortbanetid til en langbanetid sammenlignet med langbanetiden vil blive anvendt til udregning af point-scoren.
  + Omregningskonsonant: en kortbanetid omregnes til langbanetid på baggrund af de til enhver tid gældende omregningskonsonanter for damer og herre stillet til rådighed af SvømDanmark.
* Svømmeren bliver udtaget på baggrund af højst opnåede point kompenseret for handicap jf. deres klassifikation på grundlag af den hurtigste tid ifølge *Reglement for svømning* jf. <https://parasport.dk/idraetter/svoemning/>
* Svømmere, som indgår i kvalifikationskriterierne, skal som minimum være national klassificeret S1-14, S18 eller S19 og være udtaget til et af følgende hold: High Performance, Performance, Talentholdet eller Special Olympics. For Mastersvømmere, som ikke indgår på et af førnævnte hold, gælder det, at disse ligeledes skal være national klassificeret S1-S14, S18 eller S19 og vil blive kontakte af Idrætsudvalget eller landstræneren, hvis mastersvømmerne opnår pointscore til udtagelse blandt de 8 bedste parasvømmere pr. disciplin.
* Deltagelse i DIF-løb til Danish Open og/eller DIF-løb til Forbundsmesterskabet forudsætter dansk statsborgerskab. Øvrige løb til forbundsmesterskabet forudsætter ikke dansk statsborgerskab.
* Parasvømmere i **Åben klasse S17** kan ikke deltage i DIF-løb og kan ej heller indgå i kvalifikationskriterierne.

**Løb til Danish Open:**

* 50 fly, damer & herrer – (ej DIF-godkendt, men afvikles med samme forudsætning og betingelser som et DIF-godkendt løb)
* 50 ryg, damer & herrer – (DIF-godkendt)
* 50 bryst, damer & herrer – (DIF-godkendt)
* 50 fri, damer & herrer – (DIF-godkendt)

Ovenstående kvalifikationskriterier gælder kun for de svømmere, som kvalificerer sig blandt de 8 bedste parasvømmere til Danish Open.

Løb der afvikles som DIF under Forbundsmesterskabet har fri tilmelding fra alle svømmere. S17 kan tilmelde sig løbene, men vil blive kåret efter “Reglement for svømning” tilskriver.

**Løb til afvikling under Forbundsmesterskabet:**

* 100 fri, damer & herrer – (DIF-godkendt)
* 200 fri, damer & herrer – (DIF-godkendt)
* 100 ryg, damer og herrer – (DIF-godkendt for 100 ryg herrer, afventer pt. 100 ryg damer).

Et DIF-godkendt løb afvikles under forudsætning af, at løbet er godkendt til afvikling for både herrer og damer.

**På stævnedagen:**

På stævnedagen gennemføres et løb kun under forudsætning af, at mindst 5 svømmere stiller til start jf. DIF’s bestemmelser §2 stk. 3.  I øvrigt gælder Lovregulativ-VI - Fællesbestemmelser for Danmarks Idrætsforbunds Danmarksmesterskaber – [KLIK HER](https://www.dif.dk/media/xhclebkx/lovregulativ-vi.pdf)